อยากทราบว่าในอุจจาระกับปัสสาวะของสุนัขมีเชื้อพิษสุนัขบ้าอยู่ไหมคะ แล้วถ้าน้ำลายสุนัขกระเด็นลงถังน้ำ แล้วเราใช้น้ำล้างหน้า หรืออาบน้ำ เราจะติดโรคพิษสุนัขบ้าไหมคะ (กรณีสุนัขมีเชื้ออ่ะค่ะ)
สวัสดีค่ะ ไม่พบเชื้อไวรัสโรคพิษสุนัขบ้าในเลือดหรือปัสสาวะของสัตว์ที่ติดเชื้อดังนั้นหากสัมผัสโดนเลือด ปัสสาวะ หรืออุจจาระ ของสัตว์ จึงไม่ทำให้เกิดการติดเชื้อพิษสุนัขบ้าได้สำหรับในน้ำ หากปริมาณน้ำมีมาก เชื้อย่อมจะถูกเจือจาง และเชื้อที่ออกมาภายนอกตัวสัตว์แล้วนั้น เมื่อมาอยู่ในน้ำ ส่วนใหญ่มักจะตายภายใน 24 ชั่วโมง ทั้งนี้ขึ้นอยู่กับอุณหภูมิของน้ำ สภาพความเป็นกรดด่าง และการโดนแสงสว่างด้วย และหากเป็นน้ำที่มีคลอรีน เชื้อก็จะตายภายในไม่กี่นาทีดังนั้นการนำน้ำมาล้างหน้า อาจมีความเสี่ยงในการติดเชื้อพิษสุนัขได้ แต่ก็ค่อนข้างน้อย ขึ้นอยู่กับปัจจัยหลายอย่างดังกล่าวไป